CELEX: C2007/082/10
Language: et
Date: 2007-04-14 00:00:00
Title: Kohtuasi C-435/05: Euroopa Kohtu (neljas koda) 8. veebruari 2007 . aasta otsus (Hoge Raad der Nederlanden'i (Madalamaad) eelotsusetaotlus) — Investrand BV versus Staatssecretaris van Financiën (Kuues käibemaksudirektiiv — Artikli 17 lõige 2 — Mahaarvamisõigus — Kulud, mis on seotud vahekohtumenetluse raames saadud nõustamisteenusega sellise nõude suuruse kindlaksmääramiseks, mis kuulub ettevõtja vara hulka, kuid mis tekkis enne võlausaldaja käibemaksukohustuslase staatuse saamist)

14.4.2007   
            
            
               ET
            
            
               Euroopa Liidu Teataja
            
            
               C 82/6
            
         Euroopa Kohtu (neljas koda) 8. veebruari 2007. aasta otsus (Hoge Raad der Nederlanden'i (Madalamaad) eelotsusetaotlus) — Investrand BV versus Staatssecretaris van Financiën
   (Kohtuasi C-435/05) (1)
   
   (Kuues käibemaksudirektiiv - Artikli 17 lõige 2 - Mahaarvamisõigus - Kulud, mis on seotud vahekohtumenetluse raames saadud nõustamisteenusega sellise nõude suuruse kindlaksmääramiseks, mis kuulub ettevõtja vara hulka, kuid mis tekkis enne võlausaldaja käibemaksukohustuslase staatuse saamist)
   (2007/C 82/10)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Investrand BV
   
      Kostja: Staatssecretaris van Financiën
   Kohtuasja ese
   Eelotsusetaotlus — Hoge Raad der Nederlanden — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 17 lõike 2 tõlgendamine — Maksukohustuslase tasutud teenused, mille eesmärk on kindlaks määrata sellise tema vara hulka kuuluva nõude suurus, mis tekkis enne tema maksukohustuslase staatuse saamist — Maksu mahaarvamine — Otsese ja vahetu seose olemasolu vajadus selliste teenuste ja maksukohustuslase majandustegevuse vahel
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 17 lõiget 2 tuleb tõlgendada nii, et kulud nõustamisteenustele, mida maksukohustuslane kasutas oma ettevõtte vara hulka kuuluva sellise nõude suuruse kindlaksmääramiseks, mis on seotud aktsiate müümisega enne tema käibemaksukohustuslase staatuse saamist, ei evi otsest ja vahetut seost tema majandustegevusega ning järelikult ei anna õigust maha arvata nendelt võetavat käibemaksu, kui puuduvad tõendid selle kohta, et nimetatud teenuste ainus põhjus on maksukohustuslase majandustegevus kuuenda direktiivi mõttes.
   
      (1)  ELT C 74, 25.3.2006.